คิดอะไรไม่ออกบอกแร็พเตอร์ FORD KUGA RAPTOR
จากแนวคิดที่แปลกแยกและแตกต่างของสำนักออกแบบ X-Tomi Design ที่เพิ่งจะจินตนาการเกี่ยวกับงานปรับแต่งสุดโหดของ Ford Focus ST ล่าสุด สำนัก X-Tomi Design ได้แสดงให้เห็นแล้วว่าการปรับแต่งครอสโอเวอร์ของ Ford รุ่น KUGA ในรูปแบบของ Raptor จะสร้างจุดขายให้ได้รับความสนใจมากยิ่งขึ้น ,จากโมเดล Kuga รุ่นที่สาม ซึ่งถูกเปิดเผยไปเมื่อเร็ว ๆ นี้ KUGA Raptor ในจินตนาการของ X-Tomi Design จะสืบทอดประสิทธิภาพของการขับเคลื่อนและสมรรถนะที่เหนือชั้นกว่า KUGA รุ่นมาตรฐาน การทำแบบ Raptor หมายถึงการปรับแต่ง Ford F-150 และ Ford Ranger ให้มีการตอบสนองที่ดีขึ้นโดยเฉพาะขุมกำลัง เกียร์และระบบรองรับ  X-Tomi Design ได้แสดงแบบร่างของ KUGA Raptor โดยเพิ่มชุดยกช่วงล่าง ยาง A/T ที่สามารถขับขี่ออฟโรดนอกถนน ช่องระบายอากาศ บังโคลนที่โตกว่าเดิม แผ่นโลหะป้องกันใต้ห้องเครื่องยนต์ ล้ออัลลอยวงโตขอบ 18 นิ้ว รวมไปถึงสติ๊กเกอร์ Raptor แบบภาคบังคับ,แล้วเครื่องยนต์ของ KUGA Raptor จะใช้เครื่องอะไร? สำหรับ Ranger Raptor ใช้เครื่องยนต์ดีเซลเทอร์โบคู่ขนาด 2.0 ลิตร กำลัง 157 กิโลวัตต์ หรือ 213 แรงม้า แรงบิดสูงสุด 500 นิวตันเมตร แม้ว่าจะมีข้อสงสัยว่ารถรุ่นใหม่ของ Kuga ได้รับการพัฒนาเพื่อรองรับเครื่องยนต์ดังกล่าว แต่ความเป็นไปได้ก็คือ เครื่องยนต์เบนซิน EcoBoost ขนาด 2,3 ลิตร ซึ่งให้กำลัง 206 กิโลวัตต์ กับแรงบิด 420 นิวตันเมตร ซึ่งเป็นขุมกำลังที่วางอยู่ใน Focus Focus ST และ Ford Mustang รุ่นเครื่องยนต์เล็ก,ดูๆ ไปแล้ว โครงการ Kuga Raptor เป็นแค่แนวคิดในจินตนาการของสำนัก X-Tomi Design ซึ่งไม่มีวันเกิดขึ้นจริง แต่ข่าวล่าสุดแจ้งว่า Ford มีแผนที่จะนำเสนอรถออฟโรดขนาดใกล้เคียงกับ KUGA ในอนาคตอันใกล้ซึ่งน่าจะเป็น Ford Baby Bronco ที่มีข่าวลือมานานแล้วว่าจะกลับมาขายอีกครั้งสำหรับลูกค้าที่ชอบออฟโรดแนวเรโทร.,อาคม รวมสุวรรณ,E-Mail ,chang.arcom@thairath.co.th,Facebook ,https://www.facebook.com/chang.arcom,https://www.facebook.com/ARCOM-CHANG-Thairath-Online-525369247505358/
แนวคิดในจินตนาการของสำนัก X-Tomi Design ซึ่งไม่มีวันเกิดขึ้นจริง ล่าสุดแจ้งว่า Ford มีแผนที่จะนำเสนอรถออฟโรดขนาดใกล้เคียงกับ KUGA ในอนาคตอันใกล้
Ford,Ford Raptor,Ford KUGA Raptor,อาคม รวมสุวรรณ